經濟用語

香港廣東話財經嘅常用語 

沽空，係沽出股票，之後先再買入股票
睇好，係投資者睇升某一投資產品
睇淡，係投資者睇跌某一投資產品
平倉，係完結之前嘅睇好或睇淡投資
裂口，係指數或股價突然大升或大跌
打莊，係指人為控制嘅股價上升
尾水，係股價大升後到最尾階段，將會回落
搭棚，係指喺交易系統見到人為嘅假買賣排隊
大孖沙，係Big Master，指一啲富豪級嘅投資者
藍燈籠，指啲當股價升嘅時候，提示到整體股市就快跌嘅藍籌股
財技，唔正路，高技術嘅財務手段
財演，財經演員，成日經傳媒放流料呃人
孖展，英文Margin音譯

香港廣東話錢嘅大細叫法 

港幣出現時，有四個單位——文、分、角及元，喺貨幣上嘅對應用字分別係「文」、「仙」、「毫」及「圓」。家陣「文」同「仙」嘅實體貨幣已經唔流通，「文」甚至連喺契約同電子交易都冇再用到。

而家，元通常講成「蚊」。若果數目係單字「幾」、「二」、「三」、「四」、「五」、「六」、「七」、「八」、「九」、「十」或「廿」，會用「蚊」或「蚊雞」跟尾；兩字數目嘅只會跟「蚊」；一千或以上，有時跟「蚊」，有時冇，視乎講嗰位覺得算多定少；銀碼極大時，唔跟字。放喺「文」、「仙」及「毫」之前嘅數目只有「幾」、「一」、「二」、「三」、「四」、「五」、「六」、「七」、「八」或「九」；逢十進位。

有理論話「文」同「蚊」嘅本字都係「緡」，隨時代形音義漸改；而「雞」代表「妓」。

以下有堆今時今日，唔係個個都聽得明哂嘅俗語講法：

攷